Aslak Borgersrud

Aslak Øgrim Borgersrud (født 1978) er en norsk musiker og journalist. Han er kjent fra den venstreradikale rap-gruppa Gatas Parlament, hvor han sammen med broren Elling Borgersrud og Don Martin lagde samfunnskritisk hiphop og rap. Borgersrud forlot Gatas Parlament sommeren 2011. Han har også vært med i gruppen Samvirkelaget. Borgersrud har siden 2011 jobbet som journalist i Dagsavisen.

 Liv og virke (utvalg) 

 Musikk 
Gatas Parlament ble startet i 1993 og utga året etter EP-en Autobahn til Union. Gruppa holdt mange konserter i åra som fulgte, men debutalbumet Holdning over Underholdning kom ikke ut før i 2001.

Sammen med Igor Dunderovic ga Borgersrud i 2014 ut barneplata Feil side av låven. For albumet ble de to nominert til Spellemannprisen 2014 i klassen barnemusikk.

 Film og TV 
I 1993 spilte Borgersrud i flere norske filmproduksjoner, blant annet langfilmen Høyere enn himmelen. Han spilte også «Påsan» i Midt i smørøyet på NRK. I 2010 var han en av deltakerne i programserien Maestro på NRK1.

 Journalistikk 
Borgersrud har jobbet i flere år som IT-journalist. Fra 1997 til 2002 var han ansatt i Computerworld, i tillegg til å arbeide som frilanser for andre datablader. Siden 2011 har Borgersrud vært ansatt i Dagsavisen. Han har også vært aktiv i Norsk Journalistlag og blant annet sittet i styret til Oslo Journalistklubb.

 Politikk 
Borgersrud var i flere år aktiv i Rød Ungdom. 

 Familie 
Borgersrud er sønn av Leikny Øgrim og historikeren Lars Borgersrud. Han er nevø av journalisten, forfatteren og politikeren Tron Øgrim og barnebarn av fysikeren Otto Øgrim.

 Referanser 

 Eksterne lenker 


  Gatas Parlament

Kategori:Norske rappere
Kategori:Norske journalister
Kategori:Alumni fra Elvebakken videregående skole
Kategori:Øgrim (slekt)